title: Решение на Съвета от 20 февруари 2006 година относно принципите, приоритетите и условията на Партньорството за присъединяване с Хърватия и за отмяна на Решение 2004/648/ЕО

text:
Важна правна забележка

|

32006D0145

Официален вестник n° L 055 , 25/02/2006 стр. 0030 - 0043 Официален вестник n° L 270 , 29/09/2006 стр. 0268 - 0281

		20060220Решение на Съветаот 20 февруари 2006 годинаотносно принципите, приоритетите и условията на Партньорството за присъединяване с Хърватия и за отмяна на Решение 2004/648/ЕО(2006/145/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност,като взе предвид Регламент (ЕО) № 533/2004 на Съвета от 22 март 2004 г. относно установяването на партньорства в рамките на процеса на стабилизиране и асоцииране [1], и по-специално член 1а и член 2 от него,като взе предвид предложението на Комисията,като има предвид, че:(1) Европейският съвет в Солун на 19 и 20 юни 2003 г. утвърди въвеждането на партньорствата като средство за осъществяване на европейската перспектива на страните от Западните Балкани в рамките на процеса на стабилизиране и асоцииране.(2) Регламент (ЕО) № 533/2004 предвижда Съвета да вземе решение относно принципите, приоритетите и условията на партньорствата, както и всички последващи приспособявания.(3) На 13 септември 2004 г. Съветът прие Европейско партньорство с Хърватия [2].(4) На 3 октомври 2005 г., държавите-членки започнаха преговори с Хърватия за нейното присъединяване към Европейския съюз. Напредването на преговорите ще се ръководи от постигнатия напредък на Хърватия при нейната подготовка за присъединяване, който ще се измерва, inter alia, спрямо прилагането на партньорството, което ще бъде редовно преработвано.(5) Затова е целесъобразно да се приеме партньорство за присъединяване, което да осъвремени настоящото партньорство, с цел да се определят подновените приоритети за по-нататъшна работа, на основата на констатациите от Доклада от 2005 г. за напредъка на Хърватия при подготовката ѝ за последващо интегриране в Европейския съюз.(6) В Регламент (ЕО) № 533/2004 се заяви, че продължението на действията от партньорствата за присъединяване ще бъде гарантирано в рамките на установените механизми съгласно процеса на стабилизиране и асоцииране.(7) С оглед да се подготви за по-нататъшна интеграция с Европейския съюз се очаква Хърватия да разработи план с график и специфични мерки, които да са насочени към приоритетите на настоящото партньорство за присъединяване.(8) Решение 2004/648/ЕО следва да се отмени,РЕШИ:Член 1В съответствие с член 1а от Регламент (ЕО) № 533/2004, принципите, приоритетите и условията на Партньорството за присъединяване с Хърватия, са посочени в приложението, което е неразделна част от настоящото решение.Член 2Прилагането на Партньорството за присъединяване се следи чрез механизмите, установени при процеса на стабилизиране и асоцииране, а именно Годишните доклади за напредъка, представени от Комисията.Член 3Решение 2004/648/ЕО се отменя.Член 4Настоящото решение влиза в сила на третия ден след публикуването му в Официален вестник на Европейския съюз.Съставено в Брюксел на 20 февруари 2006 година.За СъветаПредседателJ. Pröll[1] ОВ L 86, 24.3.2004 г., стр. 1. Регламент, последно изменен с Регламент (ЕО) № 269/2006 (ОВ L 47, 17.2.2006 г., стр. 7).[2] Решение 2004/648/ЕО на Съвета от 13 септември 2004 г. относно принципите, приоритетите и условията на Европейското партньорство с Хърватия (ОВ L 297, 22.9.2004 г., стр. 19).--------------------------------------------------20060220ПРИЛОЖЕНИЕХЪРВАТИЯ: ПАРТНЬОРСТВО ЗА ПРИСЪЕДИНЯВАНЕ 2005 Г.1. ВЪВЕДЕНИЕЕвропейският съвет в Солун утвърди въвеждането на партньорствата като средство за осъществяване на европейската перспектива на страните от Западните Балкани в рамките на процеса на стабилизиране и асоцииране.Европейско партньорство с Хърватия бе прието от Съвета на 13 септември 2004 г. На 3 октомври 2005 г., държавите-членки започнаха преговори с Хърватия за присъединяването ѝ към Европейския съюз. Целесъобразно е да се приеме партньорство за присъединяване, което да осъвремени предишното европейско партньорство на базата на констатациите от Доклада на Комисията от 2005 г. за напредъка на Хърватия. Това ново партньорство за присъединяване определя и нови приоритети за действие. Новите приоритети са адаптирани към специфичните нужди на страната и степента ѝ на подготовка, като при необходимост ще бъде осъвременено. Партньорството за присъединяване осигурява също така и насока за финансовата помощ за страната.Очаква се Хърватия да разработи план с включен график и специфични мерки, които да са насочени към приоритетите на Партньорството за присъединяване.2. ПРИНЦИПИПроцесът на стабилизиране и асоцииране остава рамката за европейския курс на страните от Западните Балкани, по пътя им тяхното бъдещо присъединяване.Основните приоритети, определени за Хърватия, се отнасят до нейния капацитет за постигане на напредък при подготовката ѝ за присъединяване, и по-специално до капацитета ѝ да изпълни критериите, определени от Европейския съвет в Копенхаген от 1993 г., и определените условия за процеса на стабилизиране и асоцииране, а именно условията, определени от Съвета в Заключенията му от 29 април 1997 г. и от 21 и 22 юни 1999 г., съдържанието на финансовата декларация от срещата на върха в Загреб на 24 ноември 2000 г. и Дневния ред от Солун за Западните Балкани, както и изискванията на рамката за водене на преговори, приета от Съвета на 3 октомври 2005 г.3. ПРИОРИТЕТИПриоритетите, включени в настоящото партньорство за присъединяване, са избрани на основание на това, че е реалистично да се очаква Хърватия да може да ги изпълни или съществено да ги придвижи напред през следващите няколко години. Прави се разграничение между средносрочни приоритети, които се очаква да бъдат постигнати до една-две години, и средносрочни приоритети, които се очаква да бъдат постигнати в рамките на три до четири години. Приоритетите касаят както законодателството, така и неговото въвеждане. Като се вземат под внимание значителните разходи, които са необходими за въвеждането и прилагането на достиженията на правото на ЕС, както и сложността на изискванията на ЕС в определени области, това партньорство не включва всички важни задачи на този етап. По-нататъшните партньорства ще включват други приоритети в съответствие с постигнатия от страната напредък.Сред краткосрочните приоритети са определени ключовите приоритети, които са обединени заедно в началото на раздел 3.1. Подредбата на тези ключови приоритети не предполага нареждането им по степен на важност.3.1. СРЕДНОСРОЧНИ ПРИОРИТЕТИКлючови приоритети- Прилагане на стратегията и плана за действие за съдебната реформа в консултация със заинтересованите страни, включително приемане на необходимото ново законодателство.- Приемане и започване изпълнение на национална стратегия за предотвратяване и борба с корупцията, и гарантиране на необходимата координация между съответните министерства и служби, които участват в нейното изпълнение, включително започване работа на Служба за борба с корупцията и организираната престъпност.- Ускоряване на прилагането на Конституционния закон за националните малцинства. По-специално, спешно предприемане на мерки за гарантиране на пропорционално представителство на малцинствата в звената на местното и регионалното самоуправление, в държавната администрация и съдебните органи, както и в органите на публичната администрация.- Завършване на процеса на завръщане на бежанците, в т.ч. всички случаи на възстановяване на собствеността, реконструкция и жилищно настаняване за предишния притежател на правата на владение/ползване на земя, и по-нататъшно подобряване на регионалното сътрудничество за ускоряване на процеса на завръщането на бежанците и местната интеграция, по-специално чрез подкрепа за изпълнение на Декларацията от Сараево.- Продължаване на усилията, насочени към помиряване сред жителите в региона.- Поддържане на пълно сътрудничество с Международния наказателен трибунал за бивша Югославия.- Действие за намиране на окончателни решения за неразрешените двустранни въпроси, по-специално граничните проблеми със Словения, Сърбия и Черна гора и Босна и Херцеговина.- Гарантиране на точното изпълнение на всички поети ангажименти в процеса на стабилизиране и асоцииране (ПСА) в области като политика на конкуренция, по-специално необходимостта от приемане и прилагане на плана за преструктуриране на стоманодобивния сектор, и придобиването на недвижимо имущество. Приключване на текущите и предстоящи преговори по търговски въпроси, свързани с ПСА (например относно протокола за въвеждане на тарифна квота за захарта, протокола за разширяването и последващи търговски отстъпки за земеделски рибни продукти), и гарантиране на точното прилагане на техните резултати.Политически критерииДемокрация и върховенство на закона- Вземане на мерки за приемане на съгласувано и постоянно избирателно законодателство, което урежда въпроси, като избирателни списъци, гласуване извън страната и финансиране на избирателната кампания по прозрачен начин.Държавна администрация- Пълно прилагане на мерките за реформа в държавната администрация по отношение на наемане на служители, повишаване и обучение, и подобряване на управлението на човешките ресурси във всички органи на държавната администрация с цел гарантиране на отговорност, ефективност, откритост, прозрачност, деполитизация и високо ниво на професионализъм на държавната служба.- Гарантиране на ефективни последващи действия за установените недостатъци по отношение на гражданския контрол над всички служби за сигурност.Съдебна система- Извършване на напредък за намаляване обема на натрупаните за разглеждане дела в съдилищата.- Постигане на прогрес при рационализация и организация на съдилищата, включително разработването на системи със съвременни информационни технологии.- Установяване на открита, честна и прозрачна система за назначаване, оценяване и служебно повишение, както и повишаване професионализма на съдиите чрез гарантиране на необходимото държавно финансиране за висококачествено обучение на съдии, прокурори и административен персонал.- Предприемане на мерки за гарантиране на правилно и цялостно изпълнение на съдебните решения.- Гарантиране на достъп до съдебна и правна помощ и предоставяне на съответните бюджетни ресурси; повишаване на обучението по въпросите на законодателството на ЕС.Антикорупционна политика- Продължаване разработването на кодекси за поведение/етични кодекси за служителите и изборните представители, както и на планове за действие за предотвратяване на корупцията в съответните правоохранителни органи (гранична полиция, полиция, митници, съдебни органи).- Предприемане на мерки, които да гарантират, че правната рамка за противодействие на корупцията е единна и еднозначно въведена и прилагана, гарантиране на по-големи усилия за инициативно предотвратяване, откриване и ефективно преследване на корупцията, особено на корупцията по високите етажи на властта.- Предприемане на конкретни действия за повишаване на информираността относно корупцията като сериозно криминално престъпление.Права на човека и защита на малцинствата- Насърчаване на уважение и защита на малцинствата в съответствие с Европейската конвенция за човешките права и принципите, заложени в Рамковата конвенция на Съвета на Европа за защита на националните малцинства, и в съответствие с най-добрата практика на държавите-членки на ЕС.- Гарантиране, че всички случаи на престъпления на етническа основа се разследват и преследват по съответния начин.- Продължаване прилагането на стратегията и плана за действие за защита и интеграция на ромите и гарантиране наличие на необходимите средства.- Разработване и започване въвеждането на цялостна антидискриминационна стратегия.- Преразглеждане на законодателството в областта на аудиовизуалните средства за масово осведомяване в съответствие с препоръките, формулирани през февруари 2004 г. от съвместната експертна мисия на Съвета на Европа, Комисията и ОССЕ. По-специално, преразглеждане на Закона за електронните медии с цел да се създаде прозрачна, предвидима и ефективна законова рамка и да се осигури политическа независимост на Съвета за електронни медии; гарантиране, че хърватското радио и телевизия и техния Програмен съвет работят независимо и остават стабилни докато се преразглежда Закона за хърватското радио и телевизия. Предприемане на последващи действия за ефективно декриминализиране на клеветата.Регионални въпроси и международни задължения- Значително подобряване на съдебното преследване на военни престъпления, по-специално чрез гарантиране прекратяването на етническите предубеждения спрямо сърбите и прилагането на единен стандарт за наказателна отговорност независимо от националния произход.- Що се отнася до завръщането на бежанците, завършване без забавяне на обработката на вече подадените молби за жилищна реконструкция; реконструкция на всички домове, за които има положително решение до края на 2005 г. и реконструкция до края на 2006 г. на всички други домове, за които се очаква положително решение. Приключване процеса на възстановяване на жилищната собственост без по-нататъшно отлагане.- Спешно започване и приключване на прилагането на Програмата за жилищно настаняване на бежанците, които за загубили правата си на владение/ползване на земя извън областите на специален държавен интерес и ускоряване прилагането на Програмата за жилищно настаняване на бежанците, които се връщат към областите на специален държавен интерес. Гарантиране на необходимата гласност/информационна кампания.- Гарантиране на необходимата координация и сътрудничество между всички съответни органи на централно и местно равнище по въпросите, свързани с връщането на бежанците.- Създаване на социални и икономически условия за подобряване на климата за реинтеграция на бежанците и приемане на завърнали се бежанци от приемни общности, включително чрез програми за регионално развитие в засегнатите области. Повторно откриване на възможността за подаване на молби за конвалидация и преглеждане на всички направени заявки от изтичането на предишния срок.- Пълно прилагане на споразуменията със съседните страни, а именно относно търговията, борбата с организираната престъпност, управление на границите и повторно приемане, презгранично сътрудничество, както и съдебно и полицейско сътрудничество, включително по въпросите на военните престъпления, и сключване на такива споразумения, когато те са все още неуредени.Икономически критерии- Прилагане на благоразумни, устойчиво ориентирани макроикономически политики, включително разработването на пазарно основани парични инструменти за увеличаване ефективността на монетарната политика.- Укрепване на фискалната консолидация въз основа на постоянни структурни мерки, по-специално в областите на субсидии и социални разходи, и разрешаване на въпроса за повторното изплащане на т.нар. "стар пенсионен дълг" по начин, който не нарушава фискалната консолидация. Започване прилагането на последващи мерки към цялостна реформа в сектора на здравеопазването с оглед на подобряване на финансовата ситуация.- Продължаване на структурните реформи в сектора на публичните финанси, по-специално в областта на управление на разходите. Създаване на прозрачен и ефективен капацитет за управление на дълга.- Ускоряване на приватизацията на компаниите, които влизат в портфолиото на Приватизационния фонд. Ускоряване преструктурирането и приватизацията или ликвидацията на големите държавни предприятия, по-специално в селското стопанство, стоманодобивната и корабостроителната индустрия. Въвеждане на допълнителни мерки при преструктурирането и/или приватизацията на обществените доставчици на услуги за битово потребление (телекомуникации, енергетика, петрол и др.). Подобряване прозрачността на процеса на приватизация.- По-нататъшно подобряване на стопанският климат чрез опростяване на правилата за навлизане на пазара и излизане от него. По-конкретно, ускоряване на регистрационните процедури и подобряване прилагането на правилата за банкрут и подобряване на условията за развитие на частните предприятия и чуждестранните преки инвестиции, включително чрез подобряване на административната ефективност.- Ускоряване на поземлената реформа, по-специално регистрацията и приватизацията на земеделската земя, посредством създаването на съвременен и ефективен кадастър и регистър на земите, с цел да се елиминират съществуващите пречки пред развитието на пазарите на земи и жилищно строителство.- Разработване на макроикономическа статистика.Възможност за поемане на задълженията, свързани с членствотоСвободно движение на стоки- Завършване преструктурирането на съществуващата законодателна и институционална рамка, за да се осигури разделянето на регулаторните функции, свързани с акредитацията, стандартизацията, сертификацията на продукти, и да се създадат структури по надзор на пазара, съответстващи на достиженията на правото на ЕС. Ускоряване на приемането на европейски стандарти. Продължаване работата по транспониране на директивите от стар и нов подход.- Започване на предварително проучване (скрийнинг) на националното законодателство, за да се установят несъответствията с членове 28, 29 и 30 от Договора за ЕО, планиране на тяхното отстраняване и предотвратяване въвеждането на нови ограничения.Право на установяване и свобода на предоставяне на услуги- Започване сближаване с достиженията на правото на ЕС относно взаимното признаване на професионалните квалификации, включително създаване на необходимия административен капацитет.- Започване на предварително проучване (скрийнинг) на националното законодателство, с цел да се определят ограниченията по отношение на правото на установяване и свободата на предоставяне на услуги, планиране на тяхното отстраняване и предотвратяване въвеждането на нови ограничения.- Укрепване на капацитета на националния регулаторен орган в областта на пощенските услуги и гарантиране на неговата независимост.Свободно движение на капитали- Развитие на законодателството, свързано с прането на пари и започване гарантиране на ефективното му прилагане. Укрепване на административния капацитет на звеното за финансовото разузнаване (ЗФР) и подобряване на сътрудничеството с други институции, които участват при борбата против прането на пари.- Опростяване на процедури за разрешаване покупката от граждани на ЕС на недвижимо имущество на недискриминационна основа и значително намаляване на огромния обем натрупани за разглеждане заявки.Обществени поръчки- Завършване на сближаването на законодателството на Хърватия в областта на обществените поръчки и актовете по прилагането му, включително в областите на възлагане на обществени поръчки, концесии и процедури за преглед.- Укрепване на административния капацитет на Агенцията за обществени поръчки, с цел да изпълнява функциите, които са ѝ възложени по Закона за обществените поръчки.Закон за интелектуалната собственост- Подобряване прилагането на правата върху интелектуална, индустриална и търговска собственост, а именно чрез укрепване на административния капацитет, включително в полицейските служби и съдебната система.Конкуренция- Гарантиране на по-нататъшно сближаване на първичното и вторичното законодателство, така че да се даде възможност за ефективен антитръстов контрол и контрол на държавните помощи с обвързващи решения, приложими за всички сектори на икономиката и, що се отнася до държавните помощи, за схемите за помощи и индивидуалните мерки за оказване на помощи.- Укрепване на административния капацитет и независимостта на Агенцията за защита на конкуренцията, както в областите на държавните помощи и антитръстовото законодателство. Гарантиране развитието и обучението на съдебните органи по въпросите на конкуренцията.- Засилване на дейността по прилагането на антитръстовото законодателството, по-специално чрез по-добър съсредоточаване върху предотвратяване на сериозни нарушения на условията на конкуренция, и въвеждането на разубеждаващ режим на глоби. Укрепване на дейността по прилагането на законодателството в областта на държавните помощи, по-конкретно чрез гарантиране на задълженията по нотифициране и проактивно оценяване на всички мерки за помощ.- Гарантиране, че съществуващите схеми за помощи и цялото финансово законодателство са уеднаквени с достиженията на правото на ЕС в областта на държавните помощи.- Приемане и започване прилагане на жизнеспособни програми за преструктуриране в стоманодобивния и корабостроителния сектор, в съответствие с изискванията на ЕС, за да се гарантира, inter alia, че цялата помощ е в съответствие с достиженията на правото на ЕС.- Гарантиране на прозрачност на държавната помощ чрез създаване на пълен опис с всички мерки и докладване на всички действащи мерки за помощ на всички административни нива и повишаване на информираността за принципите на конкуренцията.Финансови услуги- Укрепване на регулаторната и административната рамка за надзор на финансовите услуги, и по-специално подготовка за преход към планиран интегриран надзорен орган за небанковите услуги.- Подготовка на прилагането на новата рамка на изискванията за капиталите към кредитните институции и инвестиционните фирми.Информационно общество и медии- По-нататъшно укрепване на капацитета на националния регулаторен орган в областта на телекомуникациите и гарантиране на неговата независимост.Земеделие и развитие на селските райони- Гарантиране на напълно функционираща агенция за програмите SAPARD/IPARD.- Ускоряване на работата по създаване на подходяща система за идентификация на земните парцели и система за идентификация и регистрация на добитъка.- Засилване събирането и обработката на земеделската статистика, в съответствие със стандартите и методологията на ЕС.- Разработване на стратегия за развитие на селските райони и инструменти на политиката за проектиране, изпълнение, управление, мониторинг, контрол и оценка на програмите за развитие на селските райони.Безопасност на храните, ветеринарна и фитосанитарна политика- Продължаване сближаването във ветеринарния и фитосанитарния сектор, осъвременяване на договореностите за инспекция, модернизиране на агрохранителните предприятия с оглед отговаряне на хигиенните изисквания на ЕС.- Разработване на всеобхватна стратегия в областите на безопасност на храните и ветеринарна и фитосанитарна политика. Укрепване на необходимите административни структури и подобряване на координацията между тях, за да се гарантира цялостен подход към повишаване на безопасността на храните по цялата хранителна верига.Рибарство- Укрепване на административните и, по-специално инспекционните структури за риболовната политика.- Започване създаването на компютъризиран регистър на риболовните съдове.- По отношение на защитените екологични и риболовни зони, едностранно определени от Хърватия, продължаване прилагането на Тристранното споразумение, постигнато през юни 2004 г.Транспортна политика- Продължаване прилагането на европейските стандарти в областта на социалното и техническото законодателство в автомобилния транспорт и на стандартите за безопасност в морския транспорт.- Укрепване на административния капацитет в железопътния сектор.- Гарантиране на създаването на независим орган за разследване на аварии и укрепване на националните регулаторни органи в авиационния сектор.- Сключване на Споразумение за Европейско общо авиационно пространство (ЕCAА) с Протокол за преходни мерки за прилагане на авиационното законодателство на ЕС.Енергетика- Продължаване на въвеждането на достиженията на правото на ЕС относно газа и електричеството.- Гарантиране на оперативния капацитет и независимото функциониране на националния регулаторен орган.- Започване прилагането на поетите ангажименти в рамките на Договора за Енергийната общност.- Укрепване на административния капацитет и подобряване сближаването на достиженията на правото на ЕС относно енергийната ефективност, възобновяемите енергийни източници и в ядрената област, както и гарантиране на високо ниво на ядрена безопасност и радиационна защита.Данъчно облагане- Ускоряване на сближаването на данъчното законодателство с достиженията на правото на ЕС и гарантиране на неговото ефективно прилагане, с обръщане на по-специално внимание включително на свободните зони при териториалното прилагане на режима за ДДС и на премахването на съществуващите нулеви ставки на ДДС.- Започване сближаване на достиженията на правото на ЕС в областта на прякото данъчно облагане, включително на разпоредбите относно обмена на информация с държавите-членки, с цел улесняване на прилагането на мерки против избягването и укриването на данъци.- Ангажиране с принципите на Кодекса за поведение относно облагане на бизнеса и гарантиране, че новите данъчни мерки са в съответствие с тези принципи.- Значително укрепване на капацитета на данъчните и митнически администрации, по-специално по отношение на функциите, свързани със събиране на данъци и контролните функции; продължаване на работата в посока на функционираща и подсигурена с необходимия персонал служба по акцизите; опростяване на процедурите за ефективно преследване на данъчните измами.- Продължаване разработването на необходимите информационни системи, с цел да се позволи обмена на електронни данни с ЕС и неговите държави-членки.Статистика- Укрепване на административния капацитет на Хърватската статистическа служба, реформиране на регионалните ѝ служби и подобряване на координацията с други служби, които предоставят официални статистически данни.- Развиване на стопанска и социална статистика.Социална политика и заетост- Продължаване сближаването с достиженията на правото на ЕС в областите на трудовото право, здравеопазване и безопасност, равнопоставеност на половете и антидискриминация.- Укрепване на съответните административни структури и структури за контрол по прилагането на законодателството, както и междуведомствената координация.Предприятия и индустриална политика- По-нататъшно опростяване и ускоряване на процедурите по регистриране на дружества; въвеждане на онлайн достъп до определени възможности и средства за МСП, предоставяни от страна на държавата; по-нататъшно разработване на регулаторните оценки на въздействието.- Продължаване прилагането на Европейската харта за малките предприятия.Регионална политика и координация на структурните инструменти- Разработване на цялостна и съгласувана стратегия в областта на регионалното развитие.- Подбор и изграждане на капацитета на ключовите управляващи органи и органите за прилагане на структурните инструменти.Правосъдие, свобода и сигурност- Укрепване управлението на границите, по-специално чрез засилване надзора на морските граници; въвеждане на интегрирана стратегия за управление на границите (включително за повторно допускане); увеличаване на инвестициите в технически средства и инфраструктура; наемане на работа на допълнителен персонал и гарантиране на необходимата инфраструктура за обучение.- Засилване на оборудването с цел да се засекат подправени и фалшифицирани документи и да се осигури обучение на персонала в дипломатическите мисии и консулските служби.- По-нататъшно сближаване на законодателството, свързано с предоставянето на убежище, с достиженията на правото на ЕС. Създаване на постоянен национален приемен център за търсещите политическо убежище.- Подобряване на координацията между правоприлагащите органи и съдебните органи, по-специално във връзка с икономически престъпления, организирана престъпност, измами, пране на пари и корупция; засилване на борбата против трафика на наркотици, както и засилване превенцията на наркотици и намаляване търсенето на наркотици; гарантиране на ефективни мерки за борба с трафика на хора и транснационалната контрабанда на хора, по-специално като се обърне подобаващо внимание на превенцията, защитата и социалната реинтеграция на жертвите. Гарантиране на необходимото специализирано обучение за правоприлагащите служби.- Увеличаване на международното сътрудничество относно тероризма и пълно прилагане на съответните международни конвенции; подобряване на сътрудничеството и обмена на информация между полицията и разузнавателните служби в държавата и с други държави; засилване на превенцията на финансирането и подготовката на терористични актове.Околна среда- Продължаване на разработването на хоризонталното законодателство, включително по въпросите на оценката на въздействието и общественото участие.- Ясно определяне на отговорностите и засилване на административния и оперативния капацитет на национално и регионално ниво, за да се осигури планиране, включително изготвяне на финансови стратегии.- Продължаване укрепването на националните и регионални служби за контрол и гарантиране на възможност за ефективно прилагане на законодателството в областта на околната среда.- Спешно приемане и започване на прилагането на националния план за управление на отпадъците.Митнически съюз- Продължаване на укрепването на административния и функционалния капацитет на митническите служби, по-специално за контрола на преференциалните правила за произход, и ускоряване сближаването с достиженията на правото на ЕС. Започване работа на митническия център за обучение.- Продължаване на разработването на необходимите информационни системи, за да позволи обмена на електронни данни с ЕС и неговите държави-членки.- Приемане и прилагане на етически кодекс за митническите служби.Външни отношения- Продължаване на политиката на либерализация на търговията с прилагането на Споразумението за стабилизиране и асоцииране, ангажиментите със СТО и Двустранните споразумения за свободна търговия (ССТ). Действие в посока на по-нататъшно регионално ССТ в Югоизточна Европа.- Гарантиране, че мерките за защита на търговията, са в съответствие със Споразумението за стабилизиране и асоцииране (ССА) и задълженията, свързани със СТО.- Приключване на преговорите и пълно прилагане на Протокол за включване на тарифна квота за захарта в ССА, с цел подготвяне на хърватския захарен сектор за необходимите промени, с цел да се действа в една реалистична и икономически устойчива среда. Резултатът от преговорите по Протокола не накърняват изхода от преговорите за присъединяване.Финансов контрол- Приемане на съгласувана регулаторна рамка за държавния вътрешен финансов контрол въз основа на стратегията.- Продължаване на въвеждането и засилването на функциите по държавния вътрешен финансов контрол чрез гарантирането на необходимия персонал, обучение и оборудване.- Въвеждане на ефективни процедури за откриването, справянето, последващите действия и уведомяването на Комисията за нередностите и случаите на подозирани измами, които засягат финансовите интереси на Общността, както и създаването на необходимите административни структури за ефективна и равностойна защита на тези интереси и за сътрудничество с Европейската служба за борба с измамите.3.2. СРЕДНОСРОЧНИ ПРИОРИТЕТИПолитически критерииДемокрация и върховенство на законаДържавна администрация- Продължаване на процеса на институционално изграждане, който е пряко свързан с достиженията на правото на ЕС, и въвеждане на реформи за подобряване на ефективността на държавната администрация като цяло.Съдебна система- Продължаване прилагането на реформата на съдебните органи, в това число обучения, и предприемане на мерки за намаляване на по-нататъшно натрупване на разглежданите дела във всички съдилища.- Продължаване рационализацията на организацията на съдилищата, включително разработването на съвременни информационни системи.- Гарантиране на редовното и ефективно изпълнение на съдебните решения.Антикорупционна политика- Насърчаване на по-нататъшния напредък в борбата против корупцията и въвеждане на свързаното с нея законодателство. По-конкретно, създаване на звена от специалисти за борба с корупцията в рамките на съответните служби и гарантирането им с необходимото обучение и ресурси.- Гарантиране, че стандартите установени с международните инструменти ще бъдат изпълнени, чрез въвеждане на необходимите законодателни и административни мерки.Права на човека и защита на малцинствата- Гарантиране на пълно прилагане на Конституционния закон за националните малцинства, по-специално по отношение на пропорционалното представителство на малцинствата.- Продължаване на прилагането на цялостна антидискриминационна стратегия.- Продължаване на подобряване на положението на ромите чрез прилагане на съответната стратегия, включително гарантирането на необходимата финансова подкрепа на национално и местно ниво, антидискриминационни мерки, насочени към насърчаване на възможностите за заетост, увеличаване на достъпа до образование и подобряване на жилищните условия.- Продължаване подобряване на социалните и икономическите условия с цел подобряване на климата за реинтеграцията на завърналите се бежанци и приемането на завърналите се отново бежанци от приемните общности.Регионални въпроси и международни задължения- Гарантиране на безпроблемното прилагане на окончателните споразумения относно настоящите неразрешени двустранни въпроси, по-специално граничните въпроси.- Продължаване прилагането на съществуващите двустранни споразумения.Икономически критерии- Прилагане на устойчива средносрочна фискална рамка чрез постепенно намаляване на общите публични разходи, общите държавни дефицити и дълга като дял от БВП. Приоритизиране на публичните разходи за освобождаването на средства за разходи, които са свързани с достиженията на правото на ЕС. Осъществяване на цялостна реформа в системата на здравеопазването и пенсионната система. Продължаване на намаляването на субсидиите за големите предприятия, работещи на загуба.- Довършване продажбата на правителствените мажоритарни и миноритарни дялове в дружествата, които участват в Приватизационния фонд.- По-нататъшно подобряване на условията за създаване и развитие на частни предприятия и преки чуждестранни инвестиции.- Осъществяване на значителен напредък при засилването на финансовата дисциплина в големите предприятия, по-специално в стоманодобивния, корабостроителния и железопътния сектор.- Завършване на поземлената реформа със специално внимание върху регистрирането и приватизацията на земеделските земи.- Продължаване на реформата на трудовия пазар и в образованието с оглед на увеличаване участието на трудовата сила и процента на заетостта.Възможност за поемане на задълженията, свързани с членствотоСвободно движение на стоки- Осъществяване на значителен напредък при въвеждането на директивите от Стар подход (например директивите в областта на фармацевтичните продукти и химикалите) и директивите от Нов подход, както и при изпълнение на изискванията за членство в европейските организации по стандартизация CEN, Cenelec и ETSI.Свобода на движение на работниците- Премахване на всякакви дискриминационни мерки към работници имигранти в ЕС и граждани на ЕС.- Укрепване на административните структури за координация на схемите за социално гарантиране.Право на установяване и свобода на предоставяне на услуги- Премахване на оставащите бариери за установяването и предоставянето на презгранични услуги, с които се сблъскват физическите и юридическите лица от ЕС.- Осъществяване на значителен напредък при сближаването с достиженията на правото на ЕС относно взаимното признаване на професионални квалификации, включително гарантиране на обучение, и по-нататъшно развитие на необходимите административни структури.Свободно движение на капитали- Осъществяване на значителен напредък при премахването на оставащите ограничения за движението на капиталите, по-специално относно придобиването на недвижимо имущество, в съответствие със задълженията, произтичащи от ССА.- Завършване въвеждането на ефективен режим против прането на пари, по-специално чрез гарантиране, че съответните служби действат, подсигурени са с необходимите ресурси и са добре съгласувани с местните и международните партньори.Обществени поръчки- Прилагане на режим за обществените поръчки с всички необходими административни структури и оперативни инструменти, и осъществяване на значителен напредък в дейността, насочена към завършване на процеса на сближаване с достиженията на правото на ЕС, гарантиране, че правилата за обществените поръчки се прилагат ефективно от всички възложители и юридически лица на всички нива. Насърчаване използването на електронни средства при процедурите, свързани с обществени поръчки.Права върху интелектуална собственост- Завършване на процеса на сближаване на законодателството в областта на правата върху интелектуална и индустриална собственост и засилване прилагането на законите при борбата против пиратството и фалшификацията.- Продължаване засилване на прилагането на правата на интелектуална собственост (ПИС) и намаляване нивото на пиратство и фалшификация.Конкуренция- По-нататъшно укрепване на антитръстовия орган и органа за държавните помощи и изграждане на надеждни действия по прилагането. Значително подобряване на прозрачността в областта на държавните помощи.- Развиване на обучение по въпросите на закона и политиката на конкуренция на всички нива на администрацията и съдебните органи.Финансови услуги- Завършване сближаването с изискванията на ЕС за финансов контрол и продължаване засилването на надзорните практики.- Довършване прилагането на новата рамка за изисквания по отношение на капиталите за кредитните институции и инвестиционните фирми.Информационно общество и средства за масово осведомяване- Приемане на необходимото първично и вторично законодателство с цел завършване на регулаторната рамка и въвеждане на конкуренция във всички области.Земеделие и развитие на селските райони- Укрепване на административните структури и капацитет, необходими за прилагане на пазарната политика и политиката за развитие на селските райони.- Създаване на регистър на лозята в съответствие със стандартите на ЕС.- Продължаване подготовката за създаване на ефективни и финансово стабилни разплащателни органи за управлението и контрола на земеделските фондове, в съответствие с изискванията на ЕС и международните стандарти за одит.Безопасност на храните, ветеринарна и фитосанитарна политика- Значително подобряване на сближаването на законодателството в областта на храните и укрепване на необходимите структури за неговото прилагане.- Осъществяване на значителен напредък в сближаването с ветеринарния и фитосанитарния сектор, включително относно система за идентификация на животните, третиране на животинските отпадъци, модернизация на агроземеделските предприятия, програми за контрол на болестите по животните, защита на растенията и качество на семената и растителния посадъчен материал; значително усъвършенстване на инспекционните структури.Рибарство- Значително подобряване на административните структури и съоръжения, за да се гарантира ефективно прилагане на общата политика в рибарството, в това число управление на ресурсите, инспекция и контрол на риболовните дейности, пазарна политика, структурни програми и план за управление на капацитета на флотата в съответствие с наличните рибни ресурси.- Завършване създаването на компютъризиран регистър на риболовните плавателните съдове и на сателитна система за мониторинг на плавателните съдове.Транспортна политика- Продължаване на работата към пълно сближаване с достиженията на правото на ЕС в областта на шосейния транспорт.- Приемане на въвеждащо законодателство за железопътния транспорт, по-специално на разпоредби за интероперативност и независимото разпределяне на капацитет.- Работа в посока на сближаване с достиженията на правото на ЕС в областта на сухоземния воден транспорт, по-специално що се отнася за безопасността на навигацията на Речните информационни служби.- Продължаване на сближаването в морския транспорт, и гарантиране на необходимия държавен контрол на флага.- Постигане на пълно сближаване с достиженията на правото на ЕС в областта на авиацията.- Продължаване прилагането на Меморандума за разбирателство относно Развиването на Югоизточноевропейска вътрешна регионална транспортна мрежа.Енергетика- Продължаване укрепването на административния капацитет и сближаването с достиженията на правото на ЕС в областите енергийна ефективност и възобновяеми енергийни източници, и вътрешен енергиен пазар (за електричество и газ), както и ядрена енергетика.- Гарантиране, че запасите от петрол гарантират необходимата сигурност на доставката.- Обръщане на специално внимание на въпроса за управлението на радиоактивните отпадъци.Данъчно облагане- Даване на значителен тласък на работата към завършване сближаването с данъчното законодателство на достиженията на правото на ЕС по отношение на ДДС, акцизите и прякото данъчно облагане, в т.ч. Кодекса за поведение за данъчно облагане на фирмите/бизнеса.- Продължаване укрепването на данъчната администрация – включително сектора на информационните технологии (ИТ), и гарантиране на правилното му функциониране с цел достигане на стандартите на ЕС и взаимосвързаност на информационните системи. Разработване и въвеждане на етичен кодекс.Икономическа и монетарна политика- Подобряване на паричната политика, с цел разширяване на употребата и ефективността на пазарно ориентираните пазарни инструменти.Статистика- Продължаване разработването на макроикономическа, стопанска и социална статистика.Социална политика и заетост- По-нататъшно сближаване с достиженията на правото на ЕС и укрепване на съответните административни и прилагащи структури, включително инспекциите по труда.- Подкрепа на усилията на социалните партньори за изграждане на капацитет, а именно чрез автономен двустранен социален диалог.- Разработване и прилагане на обстойна стратегия за заетостта, в която се включват всички съответни участници, с оглед на участието на Европейската агенция по заетостта. Гарантиране на необходимия капацитет за анализ, изпълнение и оценка.- Разработване и прилагане на национална стратегия за социалното включване, включително събирането на данни, в съответствие с практиката на ЕС, с оглед на бъдещо участие в Европейската стратегия за социалното включване.- Определяне на нуждите от развитие на човешките ресурси с цел подготовката за Европейския социален фонд.Предприятия и индустриална политика- Осъвременяване и по-добро изразяване на подхода на политиката относно финансовите инструменти за МСП, който следва да позволи на правителството да се насочи от схемите за директни помощи към по-гъвкавите схеми за подпомагане.Регионална политика и координация на структурните инструменти- Гарантиране на ясно разпределяне на отговорностите и засилване на координацията както на междуведомствено ниво, така и между националните и регионални органи.- Продължаване изграждането на капацитета в определените управляващи и разплащателни органи, включително местни органи.- Подобряване на разработването и прилагането на регионални планове за развитие.- Създаване на подходящи системи за мониторинг и оценка, укрепване на финансовото управление и процедурите за контрол.- Въвеждане на необходимата регионална статистика.Правосъдие, свобода и сигурност- Привеждане на националното законодателство в съответствие с нормите и добрите практики на ЕС, както и по-нататъшно засилване на граничния контрол; разработване на национални бази данни и регистри, гарантиране на сътрудничество между съответните служби.- Разработване на национална база данни с личните данни на търсещите убежище, включително дактилоскопични отпечатъци, с оглед подготовката за участие в Eurodac.- Засилване на усилията за интегриране на бежанците.- По-нататъшно подобряване на оборудването и инфраструктурата на полицията, включително създаването на компютъризирана система за разследвания; укрепване на сътрудничеството между полицията и другите правоприлагащи органи; засилване на борбата против трафика на наркотици, организираната престъпност, икономическата престъпност (в т.ч. прането на пари и фалшифицирането на валута), измами и корупция; подобряване на сближаването на съответното национално законодателство с достиженията на правото на ЕС в тези сектори.- Подготовка за прилагане на различните законови инструменти в областта на съдебното сътрудничество при наказателните и граждански дела чрез гарантиране на необходимото обучение относно съда, включително съдебните дела и другите свързани с това въпроси.Наука и изследвания- Започване на разработването и прилагането на интегрирана научноизследователска политика.Образование и култура- Ускоряване на усилията за създаване на съвременна система за професионално образование и обучение и за гарантиране прилагането на критериите от Болоня във висшето образование.Околна среда- Гарантиране интегрирането на изискванията за защита на околната среда в определянето и прилагането на другите секторни политики. Разработване на стратегия за инвестиции в околната среда, основаваща се на оценки на разходите за сближаване. Продължаване прилагането на хоризонталното законодателство.- Продължаване работата по транспониране на достиженията на правото на ЕС, със специален акцент върху управлението на отпадъците, качеството на водите, качеството на въздуха, защитата на природата и интегрирана превенция на замърсяването и контрол. Увеличаване на инвестициите в екологичната инфраструктура, със специален акцент върху събирането и третирането на отпадъчните води, снабдяването с питейна вода и управлението на отпадъците.- Ратифициране на Протокола от Киото към Рамковата конвенция на Организацията на обединените нации за промяна на климата.Защита на потребителите и тяхното здраве- Завършване сближаването с достиженията на правото на ЕС относно мерките за безопасност и укрепване на административния капацитет, необходим за ефективно осъществяване на надзор на пазара.- Продължаване на сближаването с достиженията на правото на ЕС относно въпроси, които не са свързани с безопасността.Митнически съюз- Укрепване и консолидиране на административния и оперативен капацитет на митническите служби. Разширяване на обучението за всички служители и увеличаване използването на информационни технологии, съвместими с изискванията на ЕС и продължаване на подготовката за гарантиране на взаимосвързаност със системите на ЕС. Укрепване на процеса на одитиране и използването на оценката на риска и избирателност.- Значително напредване при сближаването с достиженията на правото на ЕС, по-специално в областите на свободните зони, транзита, таксите, тарифните квоти и надзора на вноса и износа на стоки.Финансов контрол- Развиване на капацитета и сближаване на системата за държавен вътрешнофинансов контрол, включително децентрализирана управленска отчетност и функционално независим вътрешен одит, както и централна координация и хармонизация.- Реформиране и засилване на осъществяването на функциите, свързани с външен одит в съответствие с международната и най-добрата практика на ЕС.4. ПРОГРАМИРАНЕ- По линия на процеса на стабилизиране и асоцииране ще бъде предоставяна помощ от Общността за страните от Западните Балкани съгласно съществуващите финансови инструменти, по-специално с Регламент (ЕО) № 2666/2000 на Съвета от 5 декември 2000 г. относно помощ за Албания, Босна и Херцеговина, Хърватия, Федерална република Югославия и Бивша югославска република Македония (Регламент за програмата CARDS) [1] и по линия на предприсъединителните инструменти Phare [2], SAPARD [3] и ISPA [4]. Съобразно с това, настоящото решение няма да има никакви финансови последици. Хърватия може да има достъп до финансови средства от многонационални и хоризонтални програми.5. УСЛОВНОСТ- По линия на процеса на стабилизиране и асоцииране помощта от Общността за страните от Западните Балкани зависи от по-нататъшния напредък при изпълнение на критериите от Копенхаген, както и от напредъка при изпълнение на специфичните приоритети на това партньорство за присъединяване. Неспазването на тези условия би могло да накара Съвета да вземе съответни мерки на основание член 5 от Регламент (ЕО) № 2666/2000. Помощта от Общността зависи също така и от условията, които са определени от Съвета в Заключенията си от 29 април 1997 г., и от 21 и 22 юни 1999 г., по-специално по отношение на задължението на страните получаващи помощ (реципиенти) да осъществяват демократични, икономически и институционални реформи.- Помощта от Общността за финансиране на проекти чрез трите предприсъединителни инструменти Phare, ISPA и SAPARD зависи още и от спазването от страна на Хърватия на ангажиментите ѝ по силата на Споразумението за стабилизиране и асоцииране, допълнителни мерки към изпълнение на критериите от Копенхаген, и по-специално напредък при изпълнение на конкретните приоритети на това партньорство за присъединяване.- Неспазването на общите условия би могло да доведе до решение от страна на Съвета относно прекратяването на финансовата помощ, на основание член 4 от Регламент (ЕО) № 622/98 на Съвета от 16 март 1998 г. относно помощ за страните кандидатки в рамките на предприсъединителната стратегия, и по-специално за създаването на партньорства за присъединяване [5].6. МОНИТОРИНГ- Прилагането на Партньорството за присъединяване ще се следи чрез рамка от механизми, създадени съгласно процеса на стабилизиране и асоцииране, а именно годишните доклади, представяни от Комисията.[1] ОВ L 306, 7.12.2000 г., стр. 1. Регламент, последно изменен с Регламент (ЕО) № 2112/2005 (ОВ L 344, 27.12.2005 г., стр. 23).[2] Регламент (ЕИО) № 3906/89 на Съвета (ОВ L 375, 23.12.1989 г., стр. 11). Регламент, последно изменен с Регламент (ЕО) № 2257/2004 (ОВ L 389, 30.12.2004 г., стр. 1).[3] Регламент (ЕО) № 1268/99 на Съвета (ОВ L 161, 26.6.1999 г., стр. 87). Регламент, последно изменен с Регламент (ЕО) № 2112/2005.[4] Регламент (ЕО) № 1267/99 (ОВ L 161, 26.6.1999 г., стр. 73). Регламент, последно изменен с Регламент (ЕО) № 2112/2005.[5] ОВ L 85, 20.3.1998 г., стр. 1.--------------------------------------------------


title: 2013/551/ЕС: Решение на Европейския парламент от 17 април 2013 година относно освобождаването от отговорност във връзка с изпълнението на общия бюджет на Европейския съюз за финансовата 2011 година, раздел X — Европейска служба за външна дейност

text:
               16.11.2013

               BG

               Официален вестник на Европейския съюз

               L 308/139

      РЕШЕНИЕ НА ЕВРОПЕЙСКИЯ ПАРЛАМЕНТ

   от 17 април 2013 година
   относно освобождаването от отговорност във връзка с изпълнението на общия бюджет на Европейския съюз за финансовата 2011 година, раздел X — Европейска служба за външна дейност
   (2013/551/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2011 година (1),

               —

               като взе предвид консолидираните годишни отчети на Европейския съюз за финансовата 2011 година (COM(2012) 436 – C7-0235/2012) (2),

               —

               като взе предвид годишния доклад на Сметната палата за изпълнението на бюджета за финансовата 2011 година, придружен от отговорите на институциите (3),

               —

               като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165, 166 и 167 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по външни работи (A7-0099/2013),

               1.

               Освобождава от отговорност върховния представител на Съюза по въпросите на външните работи и политиката на сигурност във връзка с изпълнението на бюджета на Европейската служба за външна дейност за финансовата 2011 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 68, 15.3.2011 г.

      (2)  ОВ C 348, 14.11.2012 г., стр. 1.

      (3)  ОВ C 344, 12.11.2012 г., стр. 1.

      (4)  ОВ C 348, 14.11.2012 г., стр. 130.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ

      от 17 април 2013 година
      съдържаща забележките, които са неразделна част от решението за освобождаване от отговорност във връзка с изпълнението на общия бюджет на Европейския съюз за финансовата 2011 година, раздел X — Европейска служба за външна дейност
      ЕВРОПЕЙСКИЯТ ПАРЛАМЕНТ,

                  —

                  като взе предвид общия бюджет на Европейския съюз за финансовата 2011 година (1),

                  —

                  като взе предвид консолидираните годишни отчети на Европейския съюз за финансовата 2011 година (COM(2012) 436 – C7-0235/2012) (2),

                  —

                  като взе предвид годишния доклад на Сметната палата за изпълнението на бюджета за финансовата 2011 година, придружен от отговорите на институциите (3),

                  —

                  като взе предвид декларацията за достоверност (4) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2011 година съгласно член 287 от Договора за функционирането на Европейския съюз,

                  —

                  като взе предвид член 314, параграф 10 и членове 317, 318 и 319 от Договора за функционирането на Европейския съюз,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165, 166 и 167 от него,

                  —

                  като взе предвид член 77 и приложение VI към своя правилник,

                  —

                  като взе предвид доклада на комисията по бюджетен контрол и становището на комисията по външни работи (A7-0099/2013),

                  A.

                  като има предвид, че Европейската служба за външна дейност (ЕСВД) беше създадена по силата на член 27, параграф 3 от Договора за Европейския съюз и започна да функционира на 1 януари 2011 г.;

                  Б.

                  като има предвид, че съгласно съображение 1 от Решение 2010/427/ЕС на Съвета от 26 юли 2010 г. за определяне на организацията и функционирането на Европейската служба за външна дейност (7) ЕСВД е „функционално независим орган на Съюза под ръководството на върховния представител [на Съюза по въпросите на външните работи и политиката на сигурност]“ („върховния представител“);

                  В.

                  като има предвид, че Комисията има правно предимство по отношение на управлението на оперативните разходи; като има предвид, че е установено разделение на отговорностите между ЕСВД и Службата за инструментите в областта на външната политика към Комисията;

                  Г.

                  като има предвид, че ЕСВД отговаря за финансовото управление на административните разходи на своето седалище и на делегациите на Съюза;

                  Д.

                  като има предвид, че бюджетът на ЕСВД за 2011 г. включваше пропорционални бюджетни трансфери от Комисията и от Генералния секретариат на Съвета;

                  1.

                  Отбелязва, че въз основа на извършената одитна дейност Сметната палата заключава, че като цяло за годината, приключила на 31 декември 2011 г., плащанията за административни и други разходи на институциите и органите не са засегнати от съществени грешки.

                  2.

                  Отбелязва обаче, че макар 2011 г. да е първата финансова година за ЕСВД, Службата носи изцяло отговорността за финансовата 2011 година и трябва да осигури стриктно спазване на законодателството; призовава ЕСВД да проучи какви поуки могат да се извлекат от първата година на функционирането ѝ.

                  3.

                  Посочва, че в годишния доклад за 2011 г. Сметната палата включи забележки относно ЕСВД във връзка с изплащането на социални надбавки и други придобивки на служителите, сключването на договори с временно наети служители, управлението на договор за предоставяне на услуги в областта на сигурността, както и някои процедури за възлагане на обществени поръчки; настоятелно призовава ЕСВД да предприеме необходимите мерки във връзка с тези забележки.

                  4.

                  Изразява загриженост за това, че Сметната палата е установила, че неспазването на правилата е довело до ограничен брой неправомерни плащания за служителите, правна несигурност за срочно наетите служители и за ЕСВД, неспазване на Финансовия регламент и невъзстановен ДДС, както и нарушаване на правилата за възлагането на обществени поръчки, които всички институции на Съюза са длъжни да спазват; посочва, че ЕСВД носи пълна отговорност за своето функциониране и отбелязва, че ЕСВД е заявила, че е предприела необходимите мерки за избягване повтарянето на случаи на неспазване на правилата; изисква ЕСВД да информира Парламента, в рамките на процедурата по освобождаване от отговорност във връзка с изпълнението на бюджета за финансовата 2012 година, за постигнатите резултати.

                  5.

                  Отбелязва отговорите на забележките на Сметната палата и изразява съгласие с нейните препоръки за предприемането на мерки за гарантиране, че служителите представят в подходящи срокове документи, удостоверяващи тяхното лично положение; отбелязва, че ЕСВД планира да въведе, заедно със Службата за управление и плащане по индивидуални права, система за своевременен мониторинг на тези документи; освен това ЕСВД следва да подобри допълнително планирането, координирането и изпълнението на процедурите за възлагане на обществени поръчки чрез подходящи контроли и подобрени указания.

                  6.

                  Изразява съжаление за това, че съгласно забележките на Сметната палата рискът от извършване на неправилни или неправомерни плащания при промяна на положението на служителите продължава да е налице и през 2012 г., въпреки че ЕСВД е въвела механизъм за актуализиране на годишна основа; призовава ЕСВД да включи информация относно прилагането на този нов механизъм в своя годишен отчет за дейността за 2012 г.

                  7.

                  Отбелязва, че в края на 2011 г. окончателният бюджет на седалището на ЕСВД възлизаше на сумата от 188 000 000 EUR, с коефициент на изпълнение от 91 %, а окончателният бюджет на делегациите беше 276 100 000 EUR, с по-нисък коефициент на изпълнение – около 89 %; отбелязва, че бюджетът на делегациите трябваше да бъде допълнен от Комисията до общата сума от 252 400 000 EUR, с коефициент на изпълнение от 85 %; отбелязва също така, че в края на 2012 г. окончателният коефициент на изпълнение на бюджета за 2011 г. е 97 % за седалището на ЕСВД и 97 % за делегациите.

                  8.

                  Изразява загриженост за това, че след приемането на коригиращ бюджет и след някои трансфери от страна на Комисията и в рамките на службите през 2011 г. продължава да е налице висока степен на недостатъчно усвояване и пренасяне на бюджетни кредити; предлага разработването на ключови показатели за изпълнението с цел наблюдение на най-критичните области, за да се подобри изпълнението на бюджета през следващите години.

                  9.

                  Припомня, че ЕСВД е новосъздадена структура, сформирана чрез обединяването на няколко различни служби, и че 2011 г. беше първата година от нейното функциониране, с множество технически предизвикателства, които трябваше да бъдат преодолени, по-специално в областта на възлагането на обществени поръчки и набирането на персонал; отбелязва също така, че прекомерната административна тежест в резултат от въвеждането на някои разпоредби няма вероятност да се повтори през следващите години.

                  10.

                  Високо оценява подробния отговор на множеството въпроси с искане за писмен и устен отговор, зададени от членовете на комисията по бюджетен контрол на ЕП, които далеч надхвърляха въпроса за административните разходи на ЕСВД.

                  11.

                  Отбелязва коментарите относно някои слабости, свързани с процедурата за възлагане на обществени поръчки и тръжните процедури, и призовава ЕСВД да ги поправи без излишно забавяне.

                  12.

                  Отбелязва важността на настоящата процедура по освобождаване от отговорност за определянето на рамката за бъдещите процедури по освобождаване от отговорност и счита, че това ще засили очакванията за бъдещи промени и повишаване на ефективността на ЕСВД и нейните операции; призовава върховния представител да представи до средата на 2013 г. преглед на организацията и функционирането на ЕСВД, придружен, ако е необходимо, от предложения за преразглеждане на Решение 2010/427/ЕС.

                  13.

                  Счита, че процедурата по освобождаване от отговорност не може да се използва, за да се правят подробни сравнения между преобладаващите условия, при които ЕСВД се налага да функционира на 140 различни места, вариращи от условията на мир и ред до условията на истински военни зони; смята, че тези места се характеризират с много различни условия на живот.

                  14.

                  Признава, че затрудненията при изпълнението на бюджета в трети държави са много по-различни от тези, които възникват в рамките на Съюза; изисква ясно разпределение и координация на функциите и отговорностите на Комисията и ЕСВД по отношение на програмирането и изпълнението на бюджета в трети държави.

                  15.

                  Отбелязва интензивното набиране на персонал през първата година от функционирането на ЕСВД, за да се гарантира минимално забавяне при осигуряването на пълен капацитет на службата по отношение на персонала; отбелязва също така, че има някои по-специални делегации, при които свободните длъжности се запълват по-трудно поради нивото на риск в държавите, където те се намират.

                  16.

                  Изразява съжаление за това, че процентът на служителите от по-новите държави членки е много нисък в сравнение с този на служителите от ЕС-15; подчертава необходимостта от постигане на по-добър баланс между двата пола и, доколкото е възможно, географски баланс при набирането и назначаването на служители; настоятелно призовава ЕСВД да разработи подходящи механизми и да предприеме необходимите мерки, за да осигури своевременно по-добро и по-балансирано представителство; приветства факта, че броят на свободните длъжности е намалял; настоятелно призовава ЕСВД да използва незаетите длъжности, за да подобри географския баланс сред служителите на всички равнища.

                  17.

                  Отбелязва, че има някои дирекции с по 22, 27 и 29 служители, а някои управляващи дирекции са с по 44 служители; посочва наличието на голям брой ръководни длъжности в сравнение с някои други институции и относително големия брой високи позиции, който е твърде непропорционален в сравнение с останалите институции; призовава ЕСВД да изясни причината за това и настоятелно призовава върховния представител да намали броя на тези ръководни кадри; счита обясненията, дадени от ЕСВД досега по този въпрос, за отчасти основателни и изисква от съответните служби да определят в средносрочен и дългосрочен план пътна карта и подходящи методи за коригиране на това относително неравенство.

                  18.

                  Потвърждава своето желание да види възможно най-бързо въвеждане на политика в областта на човешките ресурси, която да отразява политическите приоритети на Съюза и действителните нужди на място; припомня в тази връзка, че е необходим съгласуван подход с Комисията за оптимизиране на профила на служителите на делегациите (8).

                  19.

                  Призовава за по-голяма прозрачност по отношение на правомощията в административната структура на ЕСВД, както и за намаляване на дублиращите се правомощия; изисква публикуването на длъжностните характеристики; счита, че неефективността на настоящата ситуация застрашава сериозно да накърни репутацията на ЕСВД.

                  20.

                  Отбелязва със задоволство резултатите и управлението на 8 800 кандидати, провеждането на 1 300 събеседвания и запълването на 118 свободни работни места; все пак изразява съжаление, че няма информация за това колко често даден кандидат е бил канен на събеседване, и поради тази причина процедурата не може да се счита за напълно прозрачна; приканва ЕСВД да осигури по-добра информация за разходите по провеждането на събеседвания.

                  21.

                  Настоятелно призовава новоназначените служители на ЕСВД да представят клетвена декларация, че не са работили за разузнавателните служби в миналото.

                  22.

                  Счита, че отговорностите на специалните представители на Съюза не са много ясни; иска да получи ясна обяснителна бележка за използването на бюджета, който те получават за изпълнението на мандата си.

                  23.

                  Отбелязва, че 39,5 % от посланиците на Съюза са назначени от държавите членки; припомня споразумението, съгласно което една трета от длъжностите следва да бъдат заемани от служители от държавите членки; настоятелно призовава върховния представител да приложи споразумението, което означава включването на средни и висши длъжности в тази квота.

                  24.

                  Подчертава, че в делегациите има дисбаланс между служителите на ЕСВД и тези на Комисията; настоятелно призовава повече служители на ЕСВД да бъдат прехвърлени от седалището към делегациите при спазване на рамките на бюджета.

                  25.

                  Подчертава трудните условия, в които се намират делегациите с най-малко служители, поради сложността и строгостта на правилата, регламентиращи предоставянето на разрешение за плащания между служители на ЕСВД и на Комисията; призовава тези две институции да проучат възможностите за улесняване на процедурата за разрешение на плащанията в съответствие с правилата за финансов контрол.

                  26.

                  Подчертава, че е важно да се гарантира, че оперативният персонал, финансистите, служителите по мониторинга и одиторите притежават необходимите умения за изпълнението на техните задачи; призовава ЕСВД и Комисията да насочат своите програми за обучение към подобряването на тези умения и да докладват на Парламента за постигнатия напредък.

                  27.

                  Обръща внимание на процедурата, която води до повишаване на разходите, във връзка с метода за годишна корекция на възнагражденията на местните служители, работещи в делегациите на Съюза; смята, че тази методология може да стане по-ефективна и рентабилна; призовава ЕСВД да използва методи за изчисляване, основани на независим и обективен подбор на референтни организации, действащи на едно и също място или на подобни места; предлага добавянето на действаща на местно равнище агенция на ООН като постоянен елемент и включването на две посолства на държави членки и двама местни работодатели, като във всеки случай единият се определя от работодателя, а другият – от служителя, за да се получи подходяща средна стойност; призовава за създаването на механизъм с цел облекчаване на посланиците на Съюза от отговорността им за провеждането на преговори за заплатите с местния персонал, както и за избирането на референтните организации за срок от пет години.

                  28.

                  Изразява своята загриженост във връзка с високия процент на отсъствия от работа в делегациите на Съюза и предлага ЕСВД да проучи отново причините за тези отсъствия; настоятелно призовава ЕСВД да коригира дисбалансите въз основа на резултатите от проучването и да предостави на Парламента данни за тези отсъствия на годишна основа; предлага да се преразгледат тези процедури, така че служителите на делегациите да комбинират своето професионално обучение в Брюксел с останалата част от своя отпуск, доколкото това е възможно; приканва Комисията, при преразглеждането на приложение X към Правилника за длъжностните лица (трети държави), броят на дните отпуск и другите неработни дни по места за служителите на делегациите да бъдат приведени в съответствие с тези в другите дипломатически представителства там.

                  29.

                  Изразява загриженост относно административните слабости в делегациите на Съюза в Афганистан, Джибути, Гвиана, Соломоновите острови и Замбия; изисква доклад за положението във връзка с тези слабости, включително договорите за услуги в областта на сигурността; очаква също така доклад за положението във връзка със стандартите за вътрешен контрол в делегациите на Съюза в Либерия и Ирак; изисква информация относно положението във връзка с нивата на съответствие за делегациите на Съюза в Египет и Малави и актуална информация относно договорите за услуги в областта на сигурността в делегациите на Съюза на Западния бряг и в Хаити, Саудитска Арабия, Пакистан, Шри Ланка, Либия и Ливан.

                  30.

                  Призовава за разясняване на причините, поради които с охранителна фирма, която има сключен договор с делегацията на Съюза в Афганистан, предмет на разследване на OLAF, наскоро беше сключен нов договор на стойност около 50 милиона евро за същата делегация.

                  31.

                  Отбелязва със задоволство, че взаимодействието с ГД „Развитие и сътрудничество“ на Комисията (EuropeAid) и националните дипломатически корпуси функционира добре и приканва ЕСВД да информира редовно Парламента; приема, че все още предстои доста работа по отношение на консулските услуги; призовава комисията по външни работи на ЕП да бъде включена в този процес.

                  32.

                  Призовава ЕСВД да изпрати на Парламента своя доклад за аналитичен преглед на персонала.

                  33.

                  Призовава ЕСВД да максимизира ползите от икономии от мащаба чрез създаване на нови взаимодействия в рамките на седалището и делегациите на ЕСВД, както и в сътрудничество с държавите членки и националните дипломатически служби, в дух на една истинска външна политика и външни служби на Съюза; във връзка с това подчертава необходимостта да се търси във възможно най-голяма степен съвместно наемане на услуги в трети държави с цел постигане на по-добър обмен на информация и икономии.

                  34.

                  В контекста на предстоящото влизане в сила на Споразумението за асоцииране между ЕС и Централна Америка подчертава необходимостта от това Съюзът да разполага с делегация в Панама — важен партньор и единствената страна в региона без такава делегация; приканва ЕСВД в най-кратък срок да предприеме стъпки в тази посока.

                  35.

                  Настоява за обяснение относно отзоваването на посланика на Съюза в Либия.

                  36.

                  Изисква ЕСВД да предостави цялата информация относно споразуменията за нивото на обслужване, сключени съответно със Съвета и Комисията.

                  37.

                  Приветства факта, че преразгледаният Финансов регламент задължава ЕСВД да предоставя на Парламента до 1 юни всяка година работен документ относно политиката в областта на сградния фонд; подчертава, че преразгледаният Финансов регламент дава възможност на ЕСВД да взема заеми за закупуването на своите офиси и жилища; настоятелно призовава ЕСВД да поддържа ефективност на своята дейност от гледна точка на разходите и да намери подходящи финансови решения след консултации с ГД „Икономически и финансови въпроси“ на Комисията.

                  38.

                  Изразява загриженост във връзка с нарастващите разходи за наем на офисите и жилищата на ЕСВД (т.е. увеличение за 2011 г. спрямо 2010 г., надвишаващо 50 %, за офисите на делегацията на Съюза в Москва, Русия); призовава ЕСВД да поддържа ефективност на своята дейност от гледна точка на разходите и да предоставя цялата необходима информация на органа по освобождаване от отговорност.

                  39.

                  Счита, че предстоящият преглед на ЕСВД е форум, на който може да се направи подробен анализ на съвместимостта между наличните ресурси, изпълняваните от ЕСВД функции и всички промени, необходими за осигуряването на най-високо равнище на ефективност на нейните дейности; счита, че оценката на ползваното от ЕСВД имущество следва да включва сравнения с други дипломатически мисии на същото място, а не между представителства на ЕСВД в силно различаващи се една от друга държави; счита, че при оценката на цените на недвижимите имоти следва да се упражнява активен контрол спрямо договорите във връзка с ползите за Съюза и че когато е необходимо, трябва да се правят промени; счита, че при тази оценка следва да се изясни дали имотът се използва за нежилищни цели и да се уточни коя част от имота се използва, както и за колко време и по какъв начин тя се използва; счита също така, че не следва да има никаква разлика между жилищата, които следва да бъдат сходни, без злоупотреби, така че качеството на живот по отношение на жилищното настаняване да бъде подобно в различните региони, в зависимост от наличието и цената на имотите; призовава за представянето на многогодишен план за сградите на Съюза, за безопасността на персонала и за охраната на сградите във всички трети държави, в които има представителства на Съюза.

                  40.

                  Приканва ЕСВД да определи и да разгледа всички възможности за значителни икономии в дългосрочен план в съответствие с нейните политически и договорни задължения, за да може промяната в годишния бюджет на службата, който по основателни причини нараства пропорционално повече от този на другите институции, да има мултиплициращ ефект.

                  41.

                  Обръща внимание на необходимостта от гарантиране на обстойна проверка за сигурност на местните служители в делегациите.

                  42.

                  Силно подкрепя инициативата на ЕСВД за „интелигентни спестявания“; призовава ЕСВД да представи доклад, който да показва финансовите резултати и начините за повторно използване на спестените средства; призовава Комисията също да прилага тази инициатива.

                  43.

                  Отбелязва честите пътувания с различни цели на служителите от делегациите на Съюза към седалището; изразява съжаление за това, че не е възможно независим контролен орган да прави оценка на необходимостта от тези официални пътувания; изисква от върховния представител да вземе предвид това и да докладва на комисията по бюджетен контрол на Парламента по този въпрос; призовава за изготвяне на проучване по въпроса за честите пътувания на служителите от делегациите на Съюза, като се направи оценка на възможностите за въвеждане на видеоконферентна връзка, с цел намаляване на пътните разноски и времето за пътуване на служителите.

                  44.

                  Приветства икономиите, реализирани чрез използването на новаторски решения като например видеоконферентна връзка за интервюта за работа; призовава ЕСВД да направи, доколкото е възможно, подобни предложения също и за обучението на персонала.

                  45.

                  Настоятелно призовава ЕСВД по отношение на организацията на пътуванията от делегациите към седалището на ЕСВД да възприеме практики, подобни на тези, които се прилагат от държавите членки при подобни обстоятелства; настоява ЕСВД да приведе своите практики по отношение на полетите в съответствие с практиките, прилагани от държавите членки.

                  46.

                  Приветства създаването на работна група, която разгледа начините за подобряване на методите на работа в седалището на ЕСВД, както и факта, че заключенията вече са изпълнени; призовава да бъде информиран за тези заключения и за постигнатите подобрени резултати.

                  47.

                  Счита, че някои показатели, анализирани при самооценката на стандартите за вътрешен контрол, ще трябва да бъдат преразгледани или актуализирани.

                  48.

                  Счита, че статистическите данни в годишния отчет за дейността не са достатъчно точни, особено във връзка с данните за делегациите; призовава ЕСВД да подобри своите резултати чрез определяне на ключови показатели за изпълнение, които ще осигурят известна последователност на оценката на изпълнението на делегациите; призовава върховния представител да докладва в тази връзка на комисията по бюджетен контрол.

                  49.

                  Приветства факта, че ЕСВД се ангажира за осъществяване на пълно сътрудничество с Европейската служба за борба с измамите (OLAF) и в момента финализира специален меморандум за разбирателство с OLAF с цел издигане на тяхното сътрудничество на по-високо ниво.

                  50.

                  Счита, че трябва да се подобри качеството на финансовото и административното управление на делегациите на Съюза и на някои отдели в седалището, които не са посочени в годишния отчет за дейността; очаква тези отдели да бъдат посочени в доклада за следващата година и да се докладва за постигнатия напредък.

                  51.

                  Призовава ЕСВД да представи изчерпателна информация за работата на нейния вътрешен механизъм за контрол и надзор по отношение на управлението на финансовите средства и разходите; също така призовава ЕСВД да обясни своята политика за достъп на Парламента до вътрешни доклади за проверка.

                  52.

                  Посочва, че редица делегации на ЕСВД работят в среда с висока степен на риск по отношение на корупцията и измамите; счита, че е много важно за защитата на финансовите интереси на Съюза служителите на ЕСВД да получават подходящо обучение и тяхната осведоменост да бъде повишавана, за да откриват нарушенията; счита, че една всеобхватна политика за „подаване на сигнали за нарушения“ е от съществено значение за защитата на финансовите интереси на Съюза.

                  53.

                  Счита, че системите за бюджетна подкрепа за правителствата на трети държави не се одитират по подходящ начин и призовава за по-добър контрол на финансовите операции на по-ранен етап; настоява съществуването на независим национален одитен орган да бъде решаващо условие за предоставянето на бюджетна подкрепа.

                  54.

                  Припомня на ЕСВД отговорността за постигане на конкретни резултати и подчертава реципрочността между резултатите и общия бюджет.

         (1)  ОВ L 68, 15.3.2011 г.

         (2)  ОВ C 348, 14.11.2012 г., стр. 1.

         (3)  ОВ C 344, 12.11.2012 г., стр. 1.

         (4)  ОВ C 348, 14.11.2012 г., стр. 130.

         (5)  ОВ L 248, 16.9.2002 г., стр. 1.

         (6)  ОВ L 298, 26.10.2012 г., стр. 1.

         (7)  ОВ L 201, 3.8.2010 г., стр. 30.

         (8)  Вж. също така препоръките на Сметната палата, изложени в специален доклад № 18/2012 „Помощта от Европейския съюз за Косово за установяване на върховенството на закона“.


title: 2014/343/ЕС: Решение на Съвета от 24 март 2014 година относно подписването от името на Европейския съюз и временното прилагане на Споразумение за участие на Република Хърватия в Европейското икономическо пространство и три свързани споразумения

text:
               11.6.2014

               BG

               Официален вестник на Европейския съюз

               L 170/3

         РЕШЕНИЕ НА СЪВЕТА
   от 24 март 2014 година
   относно подписването от името на Европейския съюз и временното прилагане на Споразумение за участие на Република Хърватия в Европейското икономическо пространство и три свързани споразумения

      (2014/343/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 и член 218, параграф 8, втора алинея от него,
   като взе предвид Акта за присъединяване на Република Хърватия, и по-специално член 6, параграфи 2 и 5 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (1) („Споразумението за ЕИП“) беше подписано в Порто на 2 май 1992 г.

               (2)

               Република Хърватия стана държава — членка на Европейския съюз, на 1 юли 2013 г.

               (3)

               Вследствие на присъединяването си към Европейския съюз Република Хърватия поиска да стане договаряща страна по Споразумението за ЕИП в съответствие с член 128 от това споразумение.

               (4)

               За тази цел Комисията договори, от името на Съюза и неговите държави членки, с Исландия, Княжество Лихтенщайн и Кралство Норвегия Споразумение за участие на Република Хърватия в Европейското икономическо пространство („Споразумението“) и три свързани допълнителни протокола, а именно: а) Допълнителен протокол към Споразумението между Кралство Норвегия и Европейския съюз за финансов механизъм на Норвегия за периода 2009—2014 г. вследствие на участието на Република Хърватия в Европейското икономическо пространство, б) Допълнителен протокол към Споразумението между Европейската икономическа общност и Исландия вследствие на присъединяването на Република Хърватия към Европейския съюз, и в) Допълнителен протокол към Споразумението между Европейската икономическа общност и Кралство Норвегия вследствие на присъединяването на Република Хърватия към Европейския съюз („свързаните протоколи“).

               (5)

               Споразумението и свързаните протоколи следва да бъдат подписани и временно прилагани до приключване на процедурите по сключването им,

         ПРИЕ НАСТОЯЩОТО РЕШЕНИЕ:
   Член 1
   Разрешава се подписването на Споразумението за участие на Република Хърватия в Европейското икономическо пространство и свързаните протоколи от името на Съюза при условие на сключването им.
   Текстовете на Споразумението и на свързаните протоколи, както и споразуменията под формата на размяна на писма относно тяхното временно прилагане, са приложени към настоящото решение.
   Член 2
   Председателят на Съвета е оправомощен да посочи лицето или лицата, упълномощени да подпишат Споразумението и свързаните протоколи, както и споразуменията под формата на размяна на писма относно тяхното временно прилагане, от името на Съюза.
   Член 3
   Споразумението и Допълнителният протокол към Споразумението между Кралство Норвегия и Европейския съюз за финансов механизъм на Норвегия за периода 2009—2014 г. вследствие на участието на Република Хърватия в Европейското икономическо пространство следва да се прилагат временно от деня, следващ датата, на която е приключила последната размяна на писма, до приключване на процедурите по сключването им.
   Допълнителният протокол към Споразумението между Европейската икономическа общност и Исландия вследствие на присъединяването на Република Хърватия към Европейския съюз и Допълнителният протокол към Споразумението между Европейската икономическа общност и Кралство Норвегия вследствие на присъединяването на Република Хърватия към Европейския съюз се прилагат временно от първия ден на третия месец, следващ депозирането на последната нотификация относно временното прилагане, в съответствие с член 4 от двата допълнителни протокола.
   Член 4
   Настоящото решение влиза в сила в деня на неговото приемане.

      Съставено в Брюксел на 24 март 2014 година.

            За Съвета

            Председател

         A. TSAFTARIS

      (1)  ОВ L 1, 3.1.1994 г., стр. 3.


title: Решение на Съвета от 28 януари 2002 година относно последователността на заемане на длъжността Председател на Съвета

text:
Важна правна забележка

|

32002D0105

Официален вестник n° L 039 , 09/02/2002 стр. 0017 - 0017 специално чешко издание глава 01 том 04 стр. 9  - 9 специално испанско издание глава 01 том 04 стр. 9  - 9 специално унгарско издание глава 01 том 04 стр. 9  - 9 специално литвийско издание глава 01 том 04 стр. 9  - 9 LV.ES глава 01 том 04 стр. 9  - 9 MT.ES глава 01 том 04 стр. 9  - 9 PL.ES глава 01 том 04 стр. 9  - 9 SK.ES глава 01 том 04 стр. 9  - 9 специално словенско издание глава 01 том 04 стр. 9  - 9

		20020128Решение на Съветаот 28 януари 2002 годинаотносно последователността на заемане на длъжността Председател на Съвета(2002/105/ЕО, ЕОВС, Евратом)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 203, втори параграф от него,като взе предвид Договора за създаване на Европейската общност за въглища и стомана, и по-специално член 27, втори параграф от него,като взе предвид Договора за създаване на Европейската общност за атомна енергия, и по-специално член 116 от него,като взе предвид Решението на Съвета от 1 януари 1995 г. относно определяне последователността, в която се заема длъжността Председател на Съвета [1], и по-специално член 1, параграф 2 от него,като взе предвид предложението на Германия и Финландия от 18 януари 2002 г.,като има предвид, че:настоящото решение не засяга по-нататъшните изменения на последователността, в която се заема длъжността председател, които Съветът може да приеме, по-специално във връзка с присъединяването на нови държави-членки към Съюза,РЕШИ:Член 1С настоящото съответните срокове, в които Германия и Финландия ще заемат длъжността Председател на Съвета през втората половина на 2006 г. и първата половина на 2007 г., се разменят.Член 2Настоящото решение се публикува в Официален вестник на Европейските общности.Съставено в Брюксел на 28 януари 2002 година.За СъветаПредседателJ. Piqué I Camps[1] ОВ L 1, 1.1.1995 г., стр. 220.--------------------------------------------------


title: Решение 2012/665/ОВППС на Съвета от 26 октомври 2012 година за изменение на Решение 2010/638/ОВППС за налагане на ограничителни мерки срещу Република Гвинея

text:
               27.10.2012

               BG

               Официален вестник на Европейския съюз

               L 299/45

         РЕШЕНИЕ 2012/665/ОВППС НА СЪВЕТА
   от 26 октомври 2012 година
   за изменение на Решение 2010/638/ОВППС за налагане на ограничителни мерки срещу Република Гвинея
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 25 октомври 2010 г. с Решение 2010/638/ОВППС (1) Съветът наложи ограничителни мерки по отношение на Република Гвинея.

               (2)

               Въз основа на преглед на Решение 2010/638/ОВППС срокът на ограничителните мерки следва да бъде удължен до 27 октомври 2013 г.

               (3)

               Необходимо е мерките относно оръжейното ембарго, предвидени в Решение 2010/638/ОВППС, да бъдат изменени.

               (4)

               Поради това Решение 2010/638/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   Решение 2010/638/ОВППС се изменя, както следва:

               1.

               В член 2, параграф 1 се изменя както следва:

                           а)

                           добавя се следната точка:

                                       „ж)

                                       продажбата, доставката, трансфера или износа на експлозиви и свързано с тях оборудване, предназначено единствено за граждански цели в областта на минното дело и инвестициите в инфраструктура и предоставянето на техническа подкрепа, брокерски услуги и други услуги, както и предоставянето на финансиране и финансова подкрепа, свързана с тези изделия, при условие че складирането и употребата на експлозивите и свързаното с тях оборудване и услуги са контролирани и проверявани от независим орган и доставчиците на определените услуги са определени;“;

                           б)

                           добавя се следната алинея:
                           „В случаите, които попадат в обхвата на точка ж) държавата членка информира другите държави членки две седмици преди намерението си да даде одобрение по същата точка.“

               2.

               В член 8, параграф 2 се заменя със следното:
               „2.   Настоящото решение се прилага до 27 октомври 2013 г. То подлежи на постоянно преразглеждане. Решението може да се продължи или измени при необходимост, ако Съветът прецени, че целите му не са били постигнати.“

         Член 2
   Настоящото Решение влиза в сила в деня на публикуването му в Официален вестник на Европейския съюз.

      Съставено в Брюксел на 26 октомври 2012 година.

            За Съвета

            Председател

         A. D. MAVROYIANNIS

      (1)  ОВ L 280, 26.10.2010 г., стр. 10.


title: 2007/34/CFSPРешение на Комитета по Политика и Сигурност Дарфур/5/2007 от 16 януари 2007 година за назначаване на военен съветник на специалния представител на Европейския съюз за Судан

text:
               19.1.2007

               BG

               Официален вестник на Европейския съюз

               L 13/9

      РЕШЕНИЕ НА КОМИТЕТА ПО ПОЛИТИКА И СИГУРНОСТ ДАРФУР/5/2007
   от 16 януари 2007 година
   за назначаване на военен съветник на специалния представител на Европейския съюз за Судан
   (2007/34/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, параграф 3 от него,
   като взе предвид Съвместно действие 2005/557/ОВППС на Съвета от 18 юли 2005 г. относно дейността на Европейския съюз за оказване на цивилна и военна подкрепа на мисията на Африканския съюз в района на Дарфур в Судан (1), и по-специално член 4 от него,
   като има предвид, че:

               (1)

               На 5 юли 2006 г. Съветът прие Съвместно действие 2006/468/ОВППС (2) за подновяване и преразглеждане на мандата на специалния представител на Европейския съюз за Судан.

               (2)

               Специалният представител на Европейския съюз (СПЕС) за Судан, inter alia, осигурява координацията и съгласуваността на приноса на Съюза в мисията на Африканския съюз в района на Дарфур в Судан (AMIS). В съответствие с член 5, параграф 2 от Съвместно действие 2005/557/ОВППС координационното звено на ЕС в Адис Абеба (АСС) под ръководството на СПЕС, състоящо се от политически съветник, военен съветник и полицейски съветник, ръководи всекидневната координация с всички съответни отговорни лица от ЕС и центъра за административен контрол и управление (ACMC) в йерархията на Африканския съюз в Адис Абеба с цел да се осигури съгласуваност и навременна подкрепа от ЕС за АМIS.

               (3)

               Съгласно член 4 от Съвместно действие 2005/557/ОВППС Съветът оправомощава Комитета по политика и сигурност да посочи военен съветник по предложение на генералния секретар/върховен представител (ГС/ВП) въз основа на препоръка от СПЕС.

               (4)

               Съобразно препоръката на СПЕС ГС/ВП предложи полковник François AMELINEAU да бъде назначен за нов военен съветник на СПЕС.

               (5)

               В съответствие с член 6 от протокола относно позицията на Дания, приложен към Договора за Европейския съюз и към Договора за създаване на Европейската общност, Дания не взема участие в изготвянето и прилагането на решения и действия на Европейския съюз, които имат последици в областта на отбраната,

         РЕШИ:
   Член 1
   Полковник François AMELINEAU се назначава за военен съветник на СПЕС за Судан.
   Член 2
   Настоящото решение влиза в сила на 25 януари 2007 г.

      Съставено в Брюксел на 16 януари 2007 година.

            За Комитета по политика и сигурност

            Председател

         C. von GOETZE

      (1)  OВ L 188, 20.7.2005 г., стр. 46.

      (2)  OВ L 184, 6.7.2006 г., стp. 38.


title: 2014/15/ЕС: Решение на Съвета от 18 ноември 2013 година за подписване и сключване на Споразумението между Европейския съюз и Грузия за създаване на рамка за участието на Грузия в операции на Европейския съюз за управление на кризи

text:
               18.1.2014

               BG

               Официален вестник на Европейския съюз

               L 14/1

         РЕШЕНИЕ НА СЪВЕТА
   от 18 ноември 2013 година
   за подписване и сключване на Споразумението между Европейския съюз и Грузия за създаване на рамка за участието на Грузия в операции на Европейския съюз за управление на кризи
   (2014/15/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него, във връзка с член 218, параграфи 5 и 6 от Договора за функционирането на Европейския съюз,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               Условията за участие на трети държави в операции на Европейския съюз за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

               (2)

               След като на 13 ноември 2012 г. беше прието решение на Съвета за разрешаване на започването на преговори, върховният представител на Съюза по въпросите на външните работи и политиката на сигурност договори споразумение между Европейския съюз и Грузия за създаване на рамка за участието на Грузия в операции на Европейския съюз за управление на кризи („споразумението“).

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Грузия за създаване на рамка за участието на Грузия в операции на Европейския съюз за управление на кризи се одобрява от името на Европейския съюз.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето(лицата), упълномощено(и) да подпишe(ат) споразумението, така че да бъде обвързан Съюзът.
   Член 3
   Председателят на Съвета, от името на Съюза, извършва нотификацията, предвидена в член 16, параграф 1 от споразумението (1).
   Член 4
   Настоящото решение влиза в сила в деня на приемането му.

      Съставено в Брюксел на 18 ноември 2013 година.

            За Съвета

            Председател

         C. ASHTON

      (1)  Датата на влизане в сила на споразумението ще бъде публикувана в Официален вестник на Европейския съюз от Генералния секретариат на Съвета.